Dopuna tendrske dokumentacije
Opšti uslovi:
Opšti uslovi ugovora dopunjuje se sa:

Izvođač radova je dužan posebno da osigura sljedeće: 
·    Dostupnost ovlašćenog predstavnika Izvođača u Crnoj Gori tokom cijelog trajanja svake kampanje distribucije vakcina (ispuštanjem iz vazduha na niskoj visini) predviđene ovim ugovorom, uključujući najmanje mjesec dana prije početka svake kampanje i najmanje mjesec dana nakon završetka svake kampanje. Ovlašćeni predstavnik Izvođača biće odgovoran za obuku osoblja Izvođača, komunikaciju sa Naručiocem i drugim imenovanim licima od strane Naručioca (uključujući imenovane predstavnike veterinarskih i/ili zdravstvenih nadležnih tijela Crne Gore) i praćenje svih aspekata implementacije ugovora radi osiguranja usklađenosti sa odredbama ovog ugovora;

·    Sprovođenje adekvatnih procedura radi zaštite zdravlja i bezbjednosti javnosti, osoblja Izvođača i osoblja Naručioca i nadležnih tijela Crne Gore;

·     Uspostavljanje i operativnost telefona za komunikaciju tokom cijelog perioda svake kampanje vakcinacije predviđene ovim ugovorom, i mjesec dana nakon nje, usluge putem koje građani mogu dobiti specifične informacije (kao što su informacije o humanim ili veterinarskim ljekovima) o mamcima sa vakcinom protiv bjesnila, na crnogorskom jeziku, putem poziva na besplatan broj telefona;
·    Tokom perioda od isporuke iz prostorija proizvođača vakcina do distribucije (ispuštanjem iz vazduha na niskoj visini) vakcine za bjesnilo, mamci se prevoze, rukuju i skladište u skladu sa odobrenjima, saglasnostima, dozvolama, licencama (ili njihovim ekvivalentima) i preporukama proizvođača;

·     Registraciju vakcina u Crnoj Gori, odnosno interventnu dozvolu ya uvoz biološkog preparata(vakcina) u skladu sa važećim crnogorskim zakonodavstvom prije isporuke u zemlji;

·     Svaka serija vakcine mora imati rok trajanja najmanje 10 mjeseci od datuma isporuke u Crnoj Gori;

·    Dobijanje svih potrebnih dozvola i uvoznih licenci u razumnom roku, uzimajući u obzir datume realizacije zadataka. Ugovorni organ nije obavezan da pribavi bilo kakve dozvole ili licence u ime Izvođača i ne snosi odgovornost u tom pogledu. Ugovorni organa neće prihvatiti produženje roka realizacije ugovora niti povećanje vrijednosti ugovora (iz bilo kakavog razloga) kao naknadu za neuspjeh Izvođača u pribavljanju potrebnih dozvola i licenci;

·    Dobijanje dozvole za vakcinaciju iz vazduha od nadležne crnogorske institucije;

·    Dostavljanje mapa, ‘shapefiles’ nacionalnih granica i koordinata, kao i druge neophodne dokumentacije za sprovođenje distribucije mamaca;

·     Realizacija mora biti završena u rokovima navedenim u Rasporedu ispod (Član 13 ovih Specijalnih uslova). Izvođač je dužan da dostavi najbolji Program realizacije zadataka u roku od jedne sedmice od potpisivanja ugovora. Program treba da obuhvati sve faze od proizvodnje vakcine do završetka distribucije iz vazduha, sa svim logističkim i tehničkim detaljima potrebnim za praćenje i osiguranje uspješne realizacije unutar predviđenog roka;

·    Distribucija mamaca mora biti izvedena pomoću aviona podržanog kompjuterskim sistemom (hardverom i softverom) za detaljnu analizu podataka i kontrolu (GPS sistem povezan sa GIS sistemom za praćenje i kontrolu distribucije, evidentiranje ruta leta, evidentiranje mjesta ispuštanja mamaca);
·    Mamci vakcina se moraju ravnomjerno, redovno i pojedinačno distribuirati (ispuštanjem iz vazduha na niskoj visini) preko teritorije definisane Planom distribucije sa prosečnom gustinom od 20 mamaca po kvadratnom kilometru. Za postizanje ove potrebne gustine i učestalosi, avion će letjeti paralelne linije koje su međusobno udaljene 500 metara (odstupanja +/- 100 metara su prihvatljiva), a pojedinačni mamci će se ispuštati na intervalima ne većim od 100 metara. Izvođač mora osigurati da minimalan broj mamaca u bilo kojem kvadratnom kilometru teritorije nije manji od 15, a da je prosječna gustina mamaca na teritoriji najmanje 19. Izvođač će ponoviti distribuciju u oblastima gdje nisu postignuti ovi minimalni standardi;
·    Izvođač će osigurati da linije leta završavaju što je moguće bliže granici;
·    Mamci sa vakcinom protiv bjesnila nikada se ne smiju distribuirati u naseljenim područjima, vodama ili na putevima. Izvođač mora opravdati bilo kakva odstupanja od propisane učestalosti distribucije objektivnim dokazima da su odstupanja bila potrebna da bi se izbjegla distribucija u navedene zone. Izvođač je dužan da dostavi nacrte ruta leta sa jasno označenim zonama koje ne podlezu vakcinaciji najmanje sedam dana prije početka svake kampanje;
·    Mamci se distribuiraju iz aviona koji leti na visini i brzinama ne većim od onih definisanih u Priručniku o procedurama koju je izradio Izvođač;

·    Mamci se ne smiju distribuirati ako se na osnovu službenih meteoroloških podataka očekuje da će u narednih 5 dana temperatura na tlu biti u rasponu od 5°C od tačke smrzavanja ili 5°C ispod maksimalne temperature stabilnosti vakcine, u skladu sa Članom 25 ovih Specijalnih uslova;
·    Izvođač će vršiti evaluaciju distribucije mamaca u realnom vremenu radi pravovremenog otkrivanja praznina/nevakcinisanih teritorija i dogovora sa Upravom za bezbjednost hrane, veterinu i fitosanitarne poslove i Naručiocem o potrebnim korektivnim mjerama prije završetka kampanje. Evaluacija se sprovodi na kraju svakog dana distribucije vakcina;
·    Izvođač će organizovati inspekciju i testiranje tokom realizacije radi verifikacije usklađenosti količina i tehničkih karakteristika sa ugovornim zahtjevima. Inspekcije i testiranja će se vršiti na trošak Izvođača, najmanje u sledećim fazama: (i) sve serije vakcina se testiraju u potrebnim količinama na nivou proizvodnje od strane proizvođača i nezavisne laboratorije; (ii) prilikom isporuke u Crnoj Gori, prije početka distribucije, od strane akreditovane laboratorije; (iii) tokom skladištenja u Crnoj Gori, ukoliko postoje indikacije da je vakcina izgubila originalne karakteristike. Izvođač će dostaviti privremeni plan inspekcija i testiranja u roku od jedne sedmice od potpisivanja ugovora (Član 13 Specijalnih uslova);
·    Izvođač će dostaviti Naručiocu i njegovom imenovanom Menadžeru projekta i Upravi za bezbjednost hrane, veterinu i fitosanitarne poslove objektivne, pouzdane i neosporne dokaze da su posebni (ali nije ograniceno) uslovi ugovora u potpunosti ispunjeni, naročito u vezi sa transportom, skladištenjem, rukovanjem i distribucijom (ispuštanjem iz vazduha na niskoj visini) vakcina;
·    Izvođač će dostaviti Naručiocu, njegovom imenovanom Menadžeru projekta i Upravi za bezbjednost hrane, veterinu i fitosanitarne poslove izvještaj i geografske podatke u roku od 3 sedmice nakon završetka svake kampanje (Član 14 ovih Posebnih uslova);
·    Ukoliko se u toku praćenja implementacije kampanje ukaže potreba, predstavnik Naručioca ili drugo lice imenovano od strane istog, može biti prisutno u avionu tokom distribucije vakcine;
·    Zbrinjavanje mamaca vrši se u skladu sa zakonima, direktivama i odlukama EU i zakonodavstvom Crne Gore iz oblasti životne sredine.
               Izvođač mora, tokom implementacije ugovora, da u potpunosti poštuje važeće zakone, propise i administrativne procedure Crne Gore. U tom cilju, i kako bi se osiguralo da ne bude kašnjenja tokom perioda realizacije ugovora, Izvođač radova će osigurati da su on, njegovi podizvođači i zaposleni u potpunosti upoznati sa važećim zakonima, propisima i administrativnim procedurama, a posebno:

                  Zakon o ljekovima (Službeni list CG 80/2020, 84/2024 i 35/2025); Pravilnik o detaljnijim uslovima za izdavanje dozvole za stavljanje lijeka u promet (Službeni list CG br. 21/16 i 55/19); Zakon o veterinarstvu (Službeni list CG br. 30/12; 48/15; 57/15; 52/16 i 43/18); Zakon o vazdušnom saobraćaju (Službeni list CG br. 30/12; 30/17 i 82/20); Pravilnik o uslovima za obavljanje vazdušnih usluga (Službeni list CG br. 04/14).

                  Navedeni propisi dostupni su na zvaničnim stranicama Instituta za lijekove i medicinska sredstva Crne Gore i Agencije za civilno vazduhoplovstvo, kako slijedi:

· https://cinmed.me/en/legislation/medicines/
· https://cinmed.me/wp-content/uploads/2023/01/Law-on-medicines-Official-Gazette-of-Montenegro-080-20-unofficial-translation.pdf
· https://cinmed.me/wp-content/uploads/2023/01/Zakon-o-veterinarstvu.pdf 

· https://www.caa.me/en/zakonodavstvo/svi-zakoni
·  https://www.caa.me/en/zakonodavstvo/svi-pravilnici

Izvođač će preduzeti neophodne mjere da ispuni minimalne obaveze u pogledu vidljivosti. Ove mjere moraju biti u skladu sa pravilima iz Priručnika za komunikaciju i vidljivost za spoljne akcije EU, koji je objavljen na sajtu EuropeAid: https://ec.europa.eu/europeaid/funding/communication-and-visibility-manual-eu-external-actions_en i Crne Gore. 

. 

Program realizacije zadataka (raspored) 

U skladu sa Opštim uslovima ugovora, program realizacije zadataka mora uključivati:

                       i) spisak svih odobrenja, saglasnosti, licenci ili njihovih ekvivalenata koje je potrebno pribaviti od nadležnih nacionalnih tijela za proizvodnju i/ili uvoz, rukovanje, skladištenje, snabdijevanje, distribuciju (ispuštanjem iz vazduha na niskoj visini) i upotrebu mamaca sa vakcinom protiv bjesnila koji se isporučuju po ovom ugovoru;
                     ii) detaljan raspored/satnicu svih zadataka koje će Izvođač preduzeti kako bi osigurao da se mamci sa vakcinom protiv bjesnila distribuiraju (ispuštanjem iz vazduha na niskoj visini) u skladu sa rasporedom realizacije ugovora.
Detaljan raspored/satnica svih zadataka posebno, ali ne isključivo, treba da obuhvati raspored/satnicu koju će Izvođač pratiti:

          • da pribavi sva potrebna odobrenja, saglasnosti, dozvole, licence ili njihove ekvivalente od nacionalnih nadležnih tijela,

          • da osigura sprovođenje svih potrebnih procedura kontrole kvaliteta,

           • da obezbijedi isporuku (uključujući privremeno skladištenje na lokacijama koje odredi Izvođač), istovar i distribuciju (ispuštanjem iz vazduha na niskoj visini) u potpunom skladu sa odobrenjima, saglasnostima, dozvolama, licencama ili njihovim ekvivalentima koje izdaju nacionalna nadležna tijela;

iii) procedure koje će Izvođač pratiti da:

           • prati usklađenost sa rasporedom navedenim u skladu sa tačkom (ii),

           • izbjegne bilo kakve odstupanja od tog rasporeda, i

           • osigura da, ukoliko dođe do odstupanja, ista ne ugroze distribuciju (ispuštanjem iz vazduha na niskoj visini) mamaca vakcina u vremenskim periodima predviđenim ovim ugovorom. 


Program realizacije zadataka iz ovih Posebnih uslova Izvođač je dužan dostaviti imenovanom Menadžeru projekta i Upravi za bezbjednost hrane, veterinu i fitosanitarne poslove u roku od jedne sedmice od potpisivanja ugovora od obje ugovorne strane.

                      Menadžer projekta će u roku od tri sedmice od potpisivanja ugovora od obe ugovorne strane dati odobrenje za program realizacije zadataka dostavljen od strane Izvođača. Prema Opštim uslovima ugovora, odobrenje programa od strane Menadžera projekta ne oslobađa Izvođača nijedne od njegovih obaveza prema ugovoru.
Dokumentacija Izvođača 
Izvođač je obavezan da Menadžeru projekta dostavi sljedeću dokumentaciju.
	Dokument
	Rok za podnošenje
	Postupak koji se koristi (ako je potrebno) za odobrenje od strane Menadžera projekta

	Program implementacije zadataka
	Kao što je navedeno u Posebnim uslovima.
	U skladu sa Posebnim uslovima.

	Kopija priručnika sa procedurama Izvođača za implementaciju, koji mora pružiti detaljna uputstva zaposlenima za sve aspekte i faze realizacije projekta, uključujući, ali ne ograničavajući se na:

• Zdravlje i bezbjednost;

• Transport, rukovanje, isporuku i privremeno skladištenje;

• Distribuciju mamaca vakcina ispuštanjem iz vazduha na niskoj visini;

• Nadzor i kontrolu kako bi se osiguralo da se u svakoj fazi mamci sa vakcinom protiv bjesnila transportuju, rukuju, isporučuju, skladište i distribuiraju ispuštanjem iz vazduha na niskoj visini u skladu sa ovim ugovorom, odobrenjima, dozvolama, licencama ili ekvivalentima i preporukama proizvođača;

• Procedure koje Izvođač treba da prati kako bi osigurao da se odlaganje bilo kojih mamaca sa vakcinom protiv bjesnila koji su predmet ovog ugovora izvrši u potpunom skladu sa zakonodavstvom Evropske unije i Crne Gore.
	Nedelju dana od potpisivanja ugovora od obe strane.

	Menadžer projekta može u bilo kojoj fazi sprovođenja projekta skrenuti pažnju Izvođaču na očigledna ograničenja u procedurama detaljno opisanim u priručniku.

Međutim, na Izvođaču je da prihvati ili odbije takve primedbe, jer će ugovorna odgovornost za sprovođenje ugovora u skladu sa uslovima ugovora uvek ostati na Izvođaču.



	Podaci o testiranju generisani od strane nezavisne akreditovane laboratorije koji pokazuju da se mamci sa vakcinom protiv bjesnila koji će biti isporučeni po ovom ugovoru ne razbijaju prilikom pada sa visine i brzinom naznačenom u Priručniku sa procedurama Izvođača.
	Uz podneti Priručnik o procedurama za rad od Izvođača.

	N/A



	Nacrt kopija svih informacija koje Izvođač predlaže da se pojave na spoljnim ambalažnim materijalima,  kesicama sa vakcinom i mamcima, kao i u flajer sa Uputstvom za pakovanje.
	Najkasnije dvije nedjelje prije početka kampanje vakcinacije kako je predviđeno ovim ugovorom.

	Menadžer projekta će u roku od 10 dana od prijema dati pisano odobrenje za nacrte, koji mogu, u skladu sa članom 29.3 ovih Posebnih uslova, sadržavati dodatne informacije koje moraju biti navedene na spoljnim ambalažnim materijalima, kesicama vakcine i mamcima.

U slučaju da pisano odobrenje od strane Menadžer projekta ne bude izdato u navedenom roku, smatraće se da su nacrti Izvođača odobreni.

	Zahtevi za izdavanje naloga za isporuku u skladu sa Opštim uslovima ugovora.

	Najmanje mjesec dana prije početka jesenje kampanje vakcinacije 2025. godine opisane u ugovoru.
NAPOMENA: ovaj zahtjev treba primjenjivati sa razumnom fleksibilnošću u vezi sa kampanjom vakcinacije jesen 2025.
	U skladu sa Opštim uslovim ugovora.

NAPOMENA: ovaj zahtjev treba primjenjivati sa razumnom fleksibilnošću u vezi sa kampanjom vakcinacije u jesen 2025.


	Kopije laboratorijskih rezultata testiranja kako je zahtevano u skladu sa Posebnim uslovima.

	Da prati svaki zahtjev Izvođača radova prema Menadžeru projekta za izdavanje naloga za isporuku u skladu sa članom 29 Opštih uslova ugovora. [Napomena: zahtjevi za naloge za isporuku moraju da sadrže brojeve serija/lotova za dotične serije mamaca vakcina protiv bjesnila kako bi se mogla pratiti podudarnost sa dostavljenim rezultatima ispitivanja].
	Izdavanjem naloga za isporuku od strane Menadžer projekta, u skladu sa Opštim uslovima ugovora.


	Kopije svih odobrenja, dozvola, licenci ili ekvivalenata izdatih od strane nacionalnih nadležnih tijela u vezi sa sprovođenjem ovog ugovora.

	Da prati svaki zahtjev Izvođača prema Menadžer projekta za izdavanje naloga za isporuku u skladu sa Opštim uslovima ugovora.


	Izdavanjem naloga za isporuku od strane Menadžera projekta, u skladu sa Opštim uslovima ugovora.



	Detaljan plan za distribuciju (ispuštanjem iz vazduha na niskoj visini) mamaca sa vakcinom protiv bjesnila, uključujući rute leta sa označenim zonama vakcinacije koje nisu ciljane, i visine leta – u daljem tekstu Plan distribucije.
Raspored letova biće prilagođen da omogući završetak evaluacije distribucije mamaca u skladu sa Posebnim uslovima. Međutim, takav raspored mora biti unutar perioda važenja kampanje vakcinacije.
	Sedam dana prije početka jesenje kampanje vakcinacije 2025. godine, detaljno opisane u ovom ugovoru.
	Formalno odobrenje nije predviđeno. Međutim, Menadžer projekta može skrenuti pažnju Izvođaču na očigledna neslaganja. Bez obzira na to da li se to desi, Izvođač je u potpunosti odgovoran za to da mamci sa vakcinom protiv bjesnila budu distribuirani u skladu sa ugovorom i svim odobrenjima, dozvolama, licencama ili ekvivalentima.
Izvođač će obrazložiti svako odstupanje od planirane dnevne distribucije (putem ispuštanja na niskoj visini) kako je opisano niže.


	Objektivni, pouzdani i nedvosmisleni dokumentacioni dokazi da su mamci sa vakcinom protiv bjesnila koji će biti isporučeni po ovom ugovoru prevezeni, skladišteni i rukovani u skladu sa odredbama svih odobrenja, dozvola, licenci (i njihovih ekvivalenata) i preporuka proizvođača tokom perioda od slanja mamaca iz proizvodnih pogona do trenutka distribucije ispuštanjem iz vazduha na niskoj visini. 
Odgovornost je Izvođača da obezbijedi neophodna sredstva za pribavljanje traženih dokaza. Takvi zahtjevi mogu uključivati osiguravanje da svaki zasebno prevožen ili rukovan teret i svaki prostor za skladištenje budu opremljeni sigurnim, data logerima (sa zastitnim mehanizmom od neovlašćene promjene podataka).
	Na kraju svakog dana kada se vrši distribucija (ispuštanjem iz vazduha na niskoj visini) mamaca vakcina protiv besnila.
Na kraju svakog dana kada se vrši distribucija (ispuštanjem iz vazduha na niskoj visini) mamaca vakcina protiv besnila.

	Izdavanjem delimičnih sertifikata privremenog prihvatanja.

	Objektivni, pouzdani i nedvosmisleni dokumentirani dokazi da su mamci sa vakcinom protiv bjesnila isporučeni u skladu sa ovim ugovorom distribuirani u potpunosti i u skladu sa odredbama i zahtjevima ugovora.
Odgovornost je Izvođača da obezbjedi potrebna sredstva za pribavljanje traženih dokaza, koji uključuju, ali nisu nužno ograničeni na dokaze vezane za:

• Meteorološke prognoze za 5 dana nakon svakog dana kada su mamci sa vakcinom protiv bjesnila bili distribuirani ispuštanjem iz vazduha na niskoj visini;

• Meteorološke uslove tokom perioda distribucije (ispuštanjem iz vazduha na niskoj visini) kao što su temperatura vazduha, brzina i pravac vetra, padavine i vlažnost;

• Tačnu lokaciju i vrijeme distribucije (vazdušnim ispuštanjem na niskoj visini) svakog mamca sa vakcinom, visinu sa koje je pušten i brzinu vazduhoplova u trenutku distribucije. Ove informacije treba da budu predstavljene u obliku karte/mape i kao fajl sa podacima odvojenim zarezima ili u drugom formatu koji zahteva Naručilac.
	Na kraju svakog dana kada se vrši distribucija (ispuštanjem iz vazduha na niskoj visini) mamaca vakcina protiv besnila

	Izdavanjem djelimičnih sertifikata privremenog prihvatanja.

	Sveobuhvatni Izvještaj o aktivnostima, namjenjen procjeni usklađenosti izvršenih usluga, mora sadržati najmanje sljedeće elemente:

1.
Opisni deo svih isporučenih usluga od proizvodnje vakcine do skladištenja i distribucije (uz svu prateću dokumentaciju);

2.
Evaluaciju distribucije  mamaca iz vazduha, uključujući najmanje sledeće elemente:

a. Broj mamaca distribuiran prema podacima prikupljenim sa pojedinačnih GPS uređaja;

b. Analizu gustine distribuiranih mamaca sa minimalnim pragom od najmanje 15 mamaca po km², 

c. Gore navedena analiza praćena je polihromatskom kartom (A3 format, najmanje 100-150 dpi) koja pokazuje gustinu distribucije mamaca širom zemlje, sa minimalnim pragom od 15 mamaca/km², 

d. Analizu razmaka između distribuiranih mamaca;

e. Analizu pokrivenosti na osnovu razmaka između linija letenja (prag od 500m +/- 100m) i udaljenosti od granice.
Gore navedena analiza praćena je polihromatskom kartom (A3 format, najmanje 100-150 dpi) koja pokazuje razmak između linija letenja i udaljenost od granice sa pragom od 500m.
“Karte/mape vakcinacije” generisane su korišćenjem mapa koje je obezbijedila Uprava za bezbjednost hrane, veterinu i fitosanitarne poslove sa zvaničnim državnim granicama.

Cijela baza podataka u formatu „.kml“, „.gpx“ ili „.shp“. Fajlovi treba da uključuju u tabeli atribute ID broj, vrijeme i koordinate svakog bačenog mamca i ID aviona za svaki mamac.
	U roku od tri nedjelje od datuma završetka kampanje vakcinacije jesen 2025.
	Delimični sertifikat privremenog prihvatanja u skladu sa Posebnim uslovIima.


                       Osim ako je to nespojivo sa zahtjevima nadležnih tijela Crne Gore, Izvođač će osigurati da na materijalima za spoljašnju ambalažu bude istaknuta vidljivost finansiranja Evropske unije i Crne Gore na sljedeći način:
	[image: image1.wmf]
	Finansirano od strane Agencija za zdravlje I digitalizaciju Evropske komisije i Crne Gore



	Naziv projekta:   
	Nabavka mamaca sa vakcinom protiv bjesnila i distribucija iz vazduha za kampanju vakcinacije za 2025.godine



                        Ugovor Br.: ______________
Menadžer projekta ima ovlašćenje da zahtijeva bilo koje dodatne informacije koje moraju biti prikazane na ambalaži, kesicama sa vakcinom i mamcima, a koje se mogu razumno tražiti radi bezbjednosti ili obezbjeđenja adekvatne vidljivosti finansiranja od strane Evropske unije i Crne Gore.

                        Svaka isporuka mora biti praćena:
- kopijom Sertifikata o porijeklu sa pratećom dokumentacijom,

- kopijom Sertifikata o garanciji,

- kopijom Fakture,

- kopijom detaljne Liste pakovanja.

Rješavanje sporova

Svi sporovi koji proizilaze iz ovog ugovora ili se odnose na njega, a koji se ne mogu riješiti mirnim putem, podnose se isključivo nadležnim sudova Republike Crne Gore.

